CELEX: 32007R0377
Language: sk
Date: 2007-03-29 00:00:00
Title: Nariadenie Komisie (ES) č. 377/2007 z  29. marca 2007 týkajúce sa zatriedenia určitých druhov tovaru do kombinovanej nomenklatúry

4.4.2007   
            
            
               SK
            
            
               Úradný vestník Európskej únie
            
            
               L 94/20
            
         
      NARIADENIE KOMISIE (ES) č. 377/2007
   z 29. marca 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. marca 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 301/2007 (Ú. v. EÚ L 81, 22.3.2007, s. 11).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prípravok z lieskových orechov pozostávajúci zo zmesi lieskových orechov a cukru (% podľa hmotnosti) vo forme granúl, (1)
                              
                              
                                          lieskové jadrá
                                       
                                       
                                          40
                                       
                                    
                                          pridaný cukor
                                       
                                       
                                          60
                                       
                                    Lieskové jadrá sa pražia pri teplote 140 °C 20 – 25 minút. Cukor sa praží osobitne 15 – 17 minút pri rovnakej teplote. Opražené lieskové orechy a cukor sa potom zmiešajú a spolu pražia 12 – 15 minút. Prípravok sa neskôr ochladí a naseká na kúsky s veľkosťou 1 – 4 mm. Na účely veľkoobchodného predaja sa potom balí do vriec s min. hmotnosťou 10 kg.
                              Tento prípravok je medziprodukt, ktorý nie je určený na okamžitú spotrebu, ale používa sa pri výrobe čokolády, zmrzliny, cukroviniek a cukrárenských výrobkov.
                           
                        
               
                  2008 19 19
               
               
                  Zatriedenie je určené všeobecnými pravidlami 1 a 6 interpretácie kombinovanej nomenklatúry a znením položiek KN 2008, 2008 19 a 2008 19 19.
                  Tento produkt nie je zatriedený v kapitole 17, pretože ide o sladený potravinársky prípravok pozostávajúci zo zmesi lieskových orechov a cukru [vysvetlivky HS ku kapitole 17 všeobecná časť písm. b)].
                  Položka 1704 sa nevzťahuje na tento sladený prípravok z lieskových orechov, pretože nie je uvádzaný na trh ani určený na použitie ako cukrovinka (vysvetlivky HS k položke 1704 prvý odsek).
                  Tento produkt patrí do kapitoly 20, keďže nie je pripravený alebo konzervovaný procesom uvedeným v kapitole 8 [poznámka 1 písm. a) ku kapitole 20 a vysvetlivky KN k podpoložkám 2008 11 10 až 2008 19 99].
                  Keďže ide o orechy zmiešané s cukrom, ktoré boli upravené (pražením), je tento produkt zatriedený do podpoložky 2008 19 19 [vysvetlivky KN k podpoložkám 2008 11 10 až 2008 19 99].
               
            
            
                  
                              2.
                           
                           
                              Prípravok z lieskových orechov pozostávajúci zo zmesi lieskových orechov a cukru (% podľa hmotnosti) vo forme prášku, (2)
                              
                              
                                          lieskové jadrá
                                       
                                       
                                          40
                                       
                                    
                                          pridaný cukor
                                       
                                       
                                          60
                                       
                                    Lieskové jadrá sa pražia pri teplote 140 °C 20 – 25 minút. Cukor sa praží osobitne 15 – 17 minút pri rovnakej teplote. Opražené lieskové orechy a cukor sa potom zmiešajú a spolu pražia 12 – 15 minút. Prípravok sa neskôr ochladí a naseká na kúsky s veľkosťou 1 – 4 mm, ktoré sa následne pomelú na veľkosť častíc 20 – 30 mikrónov. Na účely veľkoobchodného predaja sa potom balí do vriec s min. hmotnosťou 12,5 kg.
                              Tento prípravok je medziprodukt, ktorý nie je určený na okamžitú spotrebu, ale používa sa pri výrobe čokolády, zmrzliny, cukroviniek a cukrárenských výrobkov.
                           
                        
               
                  2008 19 19
               
               
                  Zatriedenie je určené všeobecnými pravidlami 1 a 6 interpretácie kombinovanej nomenklatúry a znením položiek KN 2008, 2008 19 a 2008 19 19.
                  Tento prípravok nie je zatriedený v kapitole 17, pretože ide o sladený potravinársky prípravok pozostávajúci zo zmesi lieskových orechov a cukru [vysvetlivky HS ku kapitole 17 všeobecná časť písm. b)].
                  Položka 1704 sa nevzťahuje na tento prípravok, keďže ide o medziprodukt, ktorý nie je priamo spracovaný na určitý druh cukrovinky tejto položky (vysvetlivky HS k položke 1704 prvý odsek a vysvetlivky KN k podpoložkám 1704 90 51 až 1704 90 99 druhý odsek).
                  Tento prípravok patrí do kapitoly 20, keďže nie je pripravený alebo konzervovaný procesom uvedeným v kapitole 8 [poznámka 1 písm. a) ku kapitole 20 a vysvetlivky KN k podpoložkám 2008 11 10 až 2008 19 99].
                  Keďže ide o orechy zmiešané s cukrom, ktoré boli upravené (pražením), je tento produkt zatriedený do podpoložky 2008 19 19 (vysvetlivky KN k podpoložkám 2008 11 10 až 2008 19 99).
               
            
            
                  
                              3.
                           
                           
                              Prípravok z lieskových orechov pozostávajúci zo zmesi lieskových orechov a cukru (% podľa hmotnosti) vo forme pasty, (3)
                              
                              
                                          lieskové jadrá
                                       
                                       
                                          40
                                       
                                    
                                          pridaný cukor
                                       
                                       
                                          60
                                       
                                    Lieskové jadrá sa pražia pri teplote 140 °C 20 – 25 minút. Cukor sa praží osobitne 15 – 17 minút pri rovnakej teplote. Opražené lieskové orechy a cukor sa potom zmiešajú a spolu pražia 12 – 15 minút. Prípravok sa neskôr ochladí a naseká na kúsky s veľkosťou 1 – 4 mm, ktoré sa následne pomelú na veľkosť častíc 20 – 30 mikrónov. Pomletý prípravok sa mixuje tak dlho, až kým sa nevytvorí homogénna pasta. Na účely veľkoobchodného predaja sa potom balí do vriec s min. hmotnosťou 20 kg .
                              Tento prípravok je medziproduktom, ktorý nie je určený na okamžitú spotrebu, ale používa sa pri výrobe čokolády, zmrzliny, cukroviniek a cukrárenských výrobkov.
                           
                        
               
                  2008 19 19
               
               
                  Zatriedenie je určené všeobecnými pravidlami 1 a 6 interpretácie kombinovanej nomenklatúry a znením položiek KN 2008, 2008 19 a 2008 19 19.
                  Tento prípravok nie je zatriedený v kapitole 17, pretože ide o sladený potravinársky prípravok pozostávajúci zo zmesi lieskových orechov a cukru [vysvetlivky HS ku kapitole 17 všeobecná časť písm. b)].
                  Položka 1704 sa nevzťahuje na tento prípravok, keďže ide o medziprodukt, ktorý nie je priamo spracovaný na určitý druh cukrovinky tejto položky [vysvetlivky HS k položke 1704 prvý odsek bod ix) a vysvetlivky KN k podpoložkám 1704 90 51 až 1704 90 99 druhý odsek].
                  Tento produkt patrí do kapitoly 20, keďže nie je pripravený alebo konzervovaný procesom uvedeným v kapitole 8 [poznámka 1 písm. a) ku kapitole 20 a vysvetlivky KN k podpoložkám 2008 11 10 až 2008 19 99].
                  Keďže ide o orechy zmiešané s cukrom, ktoré boli upravené (pražením), je tento produkt zatriedený do podpoložky 2008 19 19 (vysvetlivky KN k podpoložkám 2008 11 10 až 2008 19 99).
               
            
            
         
      
         
      
         
      
         (1)  Fotografia 1 slúži len na informačné účely.
      
         (2)  Fotografia 2 slúži len na informačné účely.
      
         (3)  Fotografia 3 slúži len na informačné účely.